text: Togtrafikken lammet i grænselandet
  09 oktober 2013 kl. 13.29
  Et skinnebrud satte i eftermiddags en stopper for togtrafikken mellem Tinglev og Flensborg og omvendt.
  - Vi har konstateret et skinnebrud på strækningen, og derfor har vi sat busser ind, siger Ida Espersen fra presseafdelingen i DSB.
  DSB kan intet sige om omfanget af skinnebruddet. Det er nemlig Banedanmark, der står for vedligeholdelsen af skinnerne, og de sendte onsdag eftermiddag et hold medarbejdere til stedet.
  Banedanmark kan derfor heller ikke nu oplyse, hvor længe passagerne skal med bussen mellem Tinglev og Padborg og omvendt.
  - Det er endnu for tidligt at sige, hvor lang tid reparationsarbejdet vil vare, oplyser Banedanmark til Flensborg Avis.
  